
ERRŐL  A   KÖNYVRŐL. 


fiikor  leültem  e  zsoltárokat,  énekeket  írni,  be- 
hunytam szemeimet  és  lelkem  elé  idéztem  régen 
bemohosodott  képek  egész  sorozatát  :  azt  a  kis 
falut  a  hegyek  közt  a  Rima  völgyében,  hol  gyermek- 
éveimet átéltem  és  a  hova  teljes  életemben  mindig 
vissza  is  vágyódtam ....  az  alvégi  kis  korcsma- 
házat ...  a  paplakot  a  falu  túlsó  szélin  és  annak 
áldott  lakóit :  az  ősz  papot,  ki  olvasni  tanított  és 
a  tiszteletes  nagyasszonyt,  ki  rózsadúczos  fehér 
czipóval  kínálgatott. 

Késő  őszszel,  mikor  a  napok  rövidülni  kezde- 
nek, mikor  a  kukoriczacsövek  kicsüngő  szakálla 
bámulásnak  indul,  rendesen  benépesedett  a  mi  kis 


falunk  kaputos  emberekkel.  Összejöttek  a  hitsor- 
sosok,  megülni  az  év  fejét :  a  Roshasónó  ünnepet. 
Ki  magános  országúti  csárdából  jött,  ki  pusztáról, 
ki  félnapi  járásnyira  fekvő  falujából ;  — ■  ki  magába, 
ki  famíliástul :  asszony,  kocsiderék-gyerek,  czók- 
mók . . .  jöttek,  szegénységükhez  mérve  nagy  áldo- 
zatok árán,  hogy  egyszer  egy  évben  imádkozhas- 
sanak gyülekezetben  az  Úr  előtt. 

Alacsony   nádtetős   parasztház   volt   a   templom : 

talaja    sárgaföld mestergerendája    faragatlan 

fenyő  ...  a  szoba  közepén  felnyúló  ágas  . . .  ablakok 
mint  a  gyüszű  ! 

A  legvénebb  ember  felvette  fehér  halottas  ruha- 


ját,  odaállt  a  két  kis  ablak  falközibe  és  kezdődött 
az  imádság...  Zajos  imádság  volt,  tagadhatatlan, 
de  igaz  I  Mély  ájtatosság  remegett  az  aggastyán 
hangjában,  mikor  azokat  a  búbánatos,  régi  dalla- 
mokat versenként  elmondta  hol  vontatottan,  hol 
czikornyásan,  megadva  neki  a  módját  és  túlhar- 
sogva a  többieket.  Talán  az  imádkozok  legnagyobb 
része  hibásan  ejté  ki  a  szöveget,  melyből  alig  értett 
valamit . . .  Talán  egyik-másik,  mialatt  a  szókat  mor- 
zsolá,  elvétve  haza  gondolt :  nem  törik-e  fel  kam- 
ráját rósz  emberek  ?  Nem  gyujtja-e  fel  szénabog- 
lyáját boszúból  valamelyik  ellensége? . . .  nem  éri-e 
valami   baj   szegény   beteg   gyermekét,    kit    idegen 


gondviselésére  otthon  kellett  hagynia,  vagy  hogy 
a  kérlelhetetlen  uraság  a  bérlet  megújításánál  nem 
fogja-e  följebb  csigázni  a  bérösszeget?  Gondolt 
száz  más  ide  nem  való  profán  gondolatot .... 
de  hamar  egyet  fordított  eszén  és  közönséges, 
együgyű  lelke  ismét  egyesült  istenével . . . 

O,  azoknak  az  embereknek  nagy  szükségük 
volt  istenre  és  egyszer  egy  évben  meg  is  talál- 
ták őt  I 

S  magamat  is  ott  látom  a  gyülekezetben:  gyer- 
mekarczczal,  áhítatosan . .  .  Képes  vagyok  vissza- 
idézni magamnak  azt  a  hamisítatlan,  naiv  és  bol- 
dogító gyermekáhitatot,   mely   szivemet   és  képze- 

letemet   elfoglalá .  . .    látom   az   alakokat,    hallom  a 
hangokat .  . . 

És  e  távolban  elenyésző  hangok  sajátságos 
zümmögő  melódiájára  írtam  én  meg  ez  imákat, 
énekeket .... 

Kiss  József. 


>r 


AZ  EN    IMÁDSÁGOM. 


jVlikor  levetve  papi  bíborát 
S  minden  hivalgó  földi  éket, 
A  főpap  öltött  tiszta  lenruhát 
S  a  legbensőbb  szentélybe  lépett, 
Meghozni  az  urnák  áldozatát 
S  feloldani  bűntől  a  népet : 
Követve  régi  gyakorlatot, 
Elsőbb  magáért  imádkozott. 

Kiss  J<Szsef:   Ünnepnapok.  2 

S  im  én  is,  verve  zönge  kobozon 
Az  áhítat  húrjait  lágyan, 
Először  magamért  imádkozom 
Mélázó  csöndes  imádságban. 
A  költészet  magasztos  templomom, 
Más  templomot  keveset  jártam  : 
Az  ihlet  percze  a  szentélyem, 
Hol  bűnbocsánat  nyilik  nékem. 

Nem  zárt  falak  mögött  kerestelek 
isten  atyám  !  ki  szerte  lakol 
A  mindenségben,  hol  naprendszerek 
Örök  sürgése  zúg-zakatol  ; 
O  de  ki  mégis  mindenek  felett 
Művész  lelkében  nyilatkozol, 
Erőd  egy  részét  adván  neki, 
Versengve  véled  teremteni ! 


Megettem,  uram,  kenyerem  javát 
S  rögös  pályán  izzadtam,  fáztam  ; 
ízleltem  az  ifjúság  mámorát 
S  mind  ami  szép  e  bohó  lázban  ; 
Lelkem  nagy  eszmék  lángja  járta  át 
S  don-Quichotteként  értük  csatáztam  : 
Jó  volt,  szép  volt :  vele  beérem, 
S  ifjúságom  vissza  nem  kérem. 

Mit  kérjek  hát?  Hatalmat?  hírnevet? 

Fürödni  napjuk  sugarába? 

Vagy  gazdagságot,  tenger  kincseket, 

Min  lelkét  veszti  annyi  kába? 

A  boldogsághoz  melyik  ut  vezet? 

Töprenkedem,  de  mind  hiába ! 

Fantóm  ez  is,  perez  ellegyinti 

S  szemtől  szembe  nem  látta  —  senki ! 

Egyszer  egy  király  bölcseséget  kért, 
Hogy  beláthasson  múlt  s  jövőbe, 
S  mikor  pályája  delelőre  ért, 
Rámondta  ah,  hogy  minden  dőre  ! 
Rajongtam  volna  ifjan  tán  ezért, 
De  most  nem  kérek  már  belőle  : 
Félnék,  hogy  én  is  akként  járok, 
Mint  ős  időn  fölkent  királyod  ! 

Nincs  nagyravágyás  bennem,  ó  uram 
Hogy  tündököljem  magas  polczon, 
Könnyű  kedélylyel,  játszi  gondtalan 
Viselem  én  koldus-daróczom ; 
Madárként,  melynek  két  hazája  van, 
Alom  s  való  közt  himbálódzom  — 
Agyagot  gyúrni  mesterségem  : 
A  többihez  mi  közöm  nékem? 


MAUAIMIMIMttAMNMIMMIMMAMiUMttt) 

Te  tudod,  mikor  adj  esőt,  harmatot 
S  mozdítsa  szél  a  poshadt  léget, 
S  a  szív  redői  közt  te  olvasod 
A  vergődést  és  a  kétséget, 
Té  adsz  örömet,  te  adsz  bánatot 
S  eloszlatod  a  sötétséget : 
Minek  kérni,  uram  !  tetőled, 
Hisz  vágyaink  is  tőled  jőnek? 

O  vágyat  adj,  hatalmas  szenvedélyt ! 

Mely  tespedés-haláltól  óvjon, 

Ki  lángolt,  tévedt,  vívódott  —  az  élt, 

Bár  álerény  rá  gáncsot  szórjon. 

Ne  vesztegeljek  lomha  túzokként, 

Ó  de  repüljek  mint  a  sólyom  ! 

S  haragod  hangját  kölcsönözd  nekem, 

Hogy  dalom,  ha  kell,  mennydörgés  legyen! 


VILÁGOK  URA.... 
(A  xi.  századból.) 

Világok  ura  !  Világok  előtt 
Megelőzted  létben  a  létezőt, 

A  mely  szavadra  öltött  alakot, 
Hogy  legyen  meg,  király,  akaratod, 


S  ha  semmiségbe  minden  visszadül, 
Te  megmaradsz  fönségben  egyedül. 

Voltál,  vagy  és  lészsz  :  egy  !  mindenható  ! 
És  nincs  te  hozzád  senki  fogható  ! 

Kezdet  nélkül  való  s  határtalan, 
Tiéd  az  erő  és  a  hatalom. 

Te  istenem  vagy,  kőszálam  nekem, 
Kihez  ínségben  menekedhetem,  — 

Lobogóm,  vértem,  ha  sikra  szállok, 
Segítőm,  hogyha  hozzád  kiáltok. 

Kezedre  bízom  alvás  idején  - 
Alva  és  ébren  a  lelkemet  én. 

Lelkemet,  testemet  —   és  félelem 

Nem  bánt,  ha  tudom,  hogy  te  vagy  velem  ! 


mMBMMOi  MMBMBM  MMM 


BEKÖSZÖNTŐ. 


Jöjj,  szombat  csöndje  !  Leikeinkre 
Ahitat  szárnyin  szállj  alá  ! 
Saruiról  a  port  leverve, 
Jöttödet  ki  ne  áldaná  ? 
Nyugasztalónk  te  !  nyájas  !  enyhe  ! 
Ahitat  szárnyin  szállj  alá  ! 

Munkában  hat  napunk  törődve, 
Verejtékünkből  folyt  elég. 
A  hetediket  pihenőre, 


Isten-atyánk  te  rendeled, 
Munkában  hat  napunk  törődve, 
A  hetedik  legyen  tiéd. 

Mint  vőlegény  eseng  a  kedves 
Óhajtva  várt  ara  elé  : 
Ugy,  szombat  csöndje,  lelkünk  repdes 
Nyugalmas  révpartod  felé  ; 
Boldog,  ki  nyugtát  gonddal  terhes 
Napokra  benned  föllelé. 

Gyuladjon  láng  ki !  zöngjen  ének  ! 
Simuljon  el  minden  redő  ! 
Felejtse  bánatát  a  lélek 
És  fájdalmát  a  szenvedő. 
Gyuladjon  láng  ki,  zöngjen  ének ! 
Simuljon  el  minden  redő  ! 


Ó  ejts,  kinek  derű  a  lénye, 
Ejts  egy  sugárt  ránk,  istenünk  ! 
Te  vagy  az  est  békéje,  fénye, 
Te  vagy  magasztos  reggelünk. 
Sivár  pusztán  szivünk  reménye, 
Amelytől  újra  éledünk. 

Jöjj  szombat  csöndje !  Leikeinkre 
Áhítat  szárnyin  szállj  alá  ! 
Saruiról  a  port  leverve, 
Jöttödet  ki  ne  áldaná? 
Nyugasztalónk  te  !  nyájas,  enyhe  ! 
Ahitat  szárnyin  szállj  alá  ! .  .  . 


A  TE  SÁTRAID... 


íA-  te  sátraid,  Jákob, 
Oly  üditö  szépek ! 
És  csarnokid,  Izrael, 
Merő  ékességek ! 
Imádva  leborulni 
Szentélyed  zsámolyán, 
Házadba  nagy  kegyelmed 
Vezérelt,  ó  atyám ! 

Sovárgva,  vágyva  jöttem. 
Hol  dicsőséged  pihen, 
Térdet,  fejet  hajtani 
Előtted  istenem ! 
Én  alkotóm  !  Hallgasd  meg 
Mit  ajakam  rebeg. 
Legyen  üdvös  ez  óra 
És  tetszetős  neked ! 


A   MINDENNAPI   KENYÉRÉRT. 


ivenyeretlenségtől  óvj  meg,  uram,  minket, 
A  mi  házunk  népét,  a  mi  gyermekinket. 
Kenyeretlenségtől, 
Nyomortól,  ínségtől, 
Uram,  óvjál  minket. 

Betevő  falatunk  panaszos  ne  légyen, 
Ne  tapadjon  hozzá  se  önvád,  se  szégyen, 
Özvegy,  árva  könyje, 
Gondoknak  özönje 
Álomtalan  éjen. 


?? 

A  kezünk  munkáját,  véres  verejtékünk, 
Áldd  meg,  te  nagy  isten!  könyörögve  kérünk. 
Ki  adS2  vadnak  hálást, 
A  vadonban  szállást, 
Adj  kenyeret  nékünk ! 

A  kegy  asztaláról  hulladék  morzsára, 

—  Melynek  földig  érő  megalázás  ára  — : 

Ne  szoruljunk  soha 

Másoknak  mostoha 

Kemény  jóvoltára. 

Egyedül  tiédre,  a  te  kegyelmedre, 
A  te  bőven  osztó,  tápláló  kezedre, 
Éltető  napodra, 
Rengő  harmatodra, 
Siró  fellegedre.  — 

Kiss  József:   Ünnepnapok.  J 

Óvj  meg  földhöz  ragadt  lelki  szegénységtől, 
Amely  nem  álmodik  csak  puszta  kenyérről. 
Ami  bennünk  lélek, 
Az  keressen  téged 
És  emelkedjék  föl. 

Napi  munka  után  intsen  nekünk  óra, 
Fogékony  magasztos  szárnyalású  szóra 
Bölcsek  ajakáról, 
Amely  pusztulástól 
A  lelkünket  ójja ! 


ám 

np 

ÉNEK. 


t\ . 

I  ncsoseg  néked,  ó  urunk, 

Kit  imád  a  föld  pora, 

Hirdetőd  a  magas  égbolt 

S  a  föld  lábad  zsámolya. 

Egy  vagy,  hatalmas,  szent,  dicső ! 

Névvel  meg  nem  nevezhető. 

Diadalmunk  te!  reményünk! 
Bizodalmunk  szirtfoka ! 

Kibe  bízunk  és  remélünk 
S  nem  csalódhatunk  soha. 
Kegyelmed  itt  és  égbe  fenn 
Örökké  tartó,  végtelen. 


. 


IMA. 

abszolganépet  vittél  a  pusztába, 
Nyakas,  hitetlen,  léha  tömeget, 
S  nevelted  őket  győzelmes  csatákra, 
1  íogy  megvehessek  igért  földedet. 
Elhullott  mind,  ki  homlokán  viselte 
És  lelkében  a  rabság  bélyegét, 
De  támadt  új  sarj,  a  mely  megismerve, 
Híredet  egy  világra  vitte  szét. 

Múló  dicsőség,  nyári  éjnek  álma 
Volt  tűzhelyünk  a  Jordán  mentiben, 
Nemzeti  létünk  napjai  számlálva, 
Trón  s  hatalom  odalett  —  de  mi  nem ! 
Az  omladékok  felcsapó  lángjából, 
Mely  nyaldosá  szentélyed  ó  falát: 
Egyet  menténk  meg  a  nagy  pusztulásból 
Téged,  uram  !  javaink  legjavát. 

S  mikor  a  vihar  szétszórt  a  világra 
És  lettünk  a  vadnál  védtelenebb  — 
És  a  hontalanság  keserű  átka 
Bölcsőtől  sírig  ránk  nehezedett : 
Mikor  rettegés  volt  az  űzött  álma 
Véres,  villamos,  hosszú  éjszakán : 
Akkor  tűntél  fel  teljes  glóriádba', 
Meg  akkor  ismerénk  csak  igazán. 

Hogy  nagyságod  nem  oltárkövön  épül, 

S  nem  templomok  márványán  az  erőd, 

O  hogy  te  nagy  vagy  minden  jelkép  nélkül 

S  eltörpül  tér,  idő  szined  előtt. 

Hogy  mit  népednek  szántál  örökségül, 

Nem  elmúló,  veszendő  földi  kincs, 

Nem  láng,  mely  elhuny,  nem  jog,  mely  elévül. 

De  hűséged,  melynek  határa  nincs. 

Leborulok  ím  előtted  a  porba, 
Fönségnek  istene  !  te  hü  vezér ! 
Akinek  nagyságán  se  folt,  se  csorba, 
S  halandó  mérték  hozzád  fel  nem  ér. 
Vezess,  vezérelj  tovább  is  bennünket 
A  lét  harczában,  a  mely  végzetünk, 
Míg  szemeink  bízva  terajtad  csüggnek, 
Egy  világ  üldhet  -  -  el  nem  veszhetünk  ! 

A  MEGVÁLASZTATÁS. 


jN  épek  tenger  özönéből 
Ki  választál,  hogy  legyünk 
Örök  igéd,  dicsőséged 
Hirdetői,  istenünk, 
S  vagyunk  el  nem  haló  szózat, 
Élő  tanúság  terólad. 

Feltámad,  zajlik  s  romlással 
Népek  hada  fenyeget : 

A  te  igéd  mentő  sajkánk, 
Aldassék  te  szent  neved, 
Jákob  népének  örökje 
Ma  és  mindig,  mindörökre  ! 

LOBOGÓ  LÁNGBAN.. 


-Lfobogó  lángban,  csipkebokorban 
Zendült  meg  égi  szózatod  ; 

Horeb  hegyén  a  szentelt  vadonban 
Ott  szólítád  szolgádat,  ott. 
Sarú-megoldva  lépett 
A  bokorhoz  mely  égett 
Égett  és  el  nem  hamvadott. 

Üdv  és  hosanna !  megváltó  láng  te, 
O  üdv  neked  te  égi  fény  ! 


.  _•..  >  ^>.v  MH  MMMM  HM  MM  UN . I  .• » HM  mMMMlMMMM  ^.> 

Szabadságunk  hü  őre  valál  te 
A  rabság  hosszú  éjjelén. 
Egyptom  gyászföldének 
Vas  gőgjét  te  töréd  meg 
Robogva  harezok  szekerén. 

Éjnek  évadján,  haragvó  Isten  ! 

Végig  suhintád  pallosod 
S  megvered  első  szülötteikben 

A  népet  és  a  zsarnokot. 

Kavargó,  zord  éjfélen 

Győztél  az  ellenségen 

És  zengjük  ma  diadalod. 

Imánk  tömjéné  fel  hozzád  szálldos 
Csodáid  emlékezetén, 

Ki  béklyót  tördelsz  s  rabszolgaságot 
Nem  tűrsz  meg  a  föld  kerekén. 
Emelj  urunk,  magadhoz 
A  szabadság  magasztos, 
Világra  szóló  ünnepén  ! 

HARMATÉRT. 


1  I.umatért  esdünk, 
Szállva  eledbe 
Mint  ős  hajdanán, 
Midőn  kerestünk 
—  Sivatag  népe  — 
S  majd  elepedtünk 
Csepp  harmat  után. 

Szomjas  mezökre 
Uditö  balzsam 

A  te  harmatod  ; 
Hullasd  a  rögre 
Kelő  hajnalban, 
Hullasd  a  köre 
S  áldás  fogan  ott. 

Hullasd  szivünkbe 
Egi  malasztod, 
Szent  szerelmedet, 
Ha  tépve,  űzve 
Mint  a  harasztok 
Szivünk  a  harczok 
Közt  elernyedett. 

Harmatért  esdünk, 
Szállva  eledbe 

Mint  ös  hajdam'm. 
Midőn  kerestünk 
—  Sivatag  népe  — 
S  majd  elepedtünk 
Csepp  harmat  után  ! 


Kiss  József:   Ünnepnapok. 

IM    EZ  A  TÖRVÉNY! 


lm  ez  a  törvény  !  tekintsétek  ! 
A  mely  fölemelt  és  megvédett, 
Melyért  apáink  megszenvedtek. 
És  vértanúink  elvérzettek. 
Gránit  elmálik,  vas  elkorhad  : 
Ez  ellenáll  pusztulás,  kornak. 
Az  Isten  maga  irta  kézzel, 
Azért  daczol  romlással,  vészszel. 

lm  ez  a  törvény !  Kövessétek  ! 
S  legyőzitek  a  sötétséget. 
Izrael  mind  ide  tekintsen 
És  zengje-zúgja :  Egy  az  Isten  ! 
Ezt  írjátok  a  kapufélre, 
Ezt  véssétek  a  szivbe  mélyre, 
És  jártatokban,  keltetekben 
Előttetek  mind  ez  lebegjen. 

lm  ez  a  törvény !  Szeressétek ! 
Ez  megtanít :  mi  jó,  mi  vétek ; 
Mit  kell  követned,  mit  kerülnöd, 
Hogy  itt  lehessen  üdvözülnöd, 
Még  mielőtt  pályád  bevégzed, 
E  földön,  a  mely  osztályrészed. 
Jó  és  balsorsban  ez  hevítsen : 
«Halljad  Izrael,  egy  az  Isten !» 


KINYILATKOZTATÁS. 


íx  mindenség  megrendült 

Ég  és  föld  reszketett, 
Hogy  szózatod  megzendült 

« Én  vagyok  istened  !» 
És  ezredek  multával 

Ma  is  zeng  szózatod 
S  az  idők  végeiglen 

Örökké  zengni  fog. 


Visszhangozzák  a  népek, 

Világok  hirdetik, 
Hisz  a  te  szent  törvényed 

Örök  törvény  nekik. 
De  Izraelre  bíztad 

Kincseid  legjavát, 
Szövetkezésünk  napján 

Fogadd  hálánk  dalát. 

Feléd,  feléd  repülnek 

Szivünk  érzelmei, 
Lelkünket  szent  hevület 

Tehozzád  emeli. 
Hited  örök  világa 

Sugározzák  nekünk. 
Dicsőség  égen,  földön 

Tenéked,  istenünk! 


KÖNYÖRGÉS. 

—  Jchuda  Halévi.  — 

ivövetni  utaid,  mindenható ! 
Oly  szép  és  biztos  és  oly  biztató. 
Nincs  útvesztő  ott,  nincsen  csalfa  nyom 
Es  megbotlástól  nem  kell  tartanom. 
Azért  ösvényedért  a  szivem  ég, 
Fűz  engem  hozzád  édes  kötelék. 

O  lét  forrása,  büszke  pályaczél ! 

Akibe  szívem  bizik  és  remél, 

O  vajha  lényed  megismerhetném. 

De  erre  méltó  hogy  lehessek  én?  — 
Ha  szivem  vágya  közeledbe  von, 
Házadba  lépek  és  imádkozom. 

Tűröm  a  jármot,  némán  viselem, 
Melyet  népemre  mértél,  istenem  ! 
És  nem  fordulok  tőled  el  soha, 
Legyen  bár  sorsom  még  oly  mostoha  ! 
Ki  könyörülne  rajtam,  ha  te  nem? 
Halállal  haljak,  ha  ezt  feledem  ! 

A  te  szerelmed  edzi  meg  karom, 
Egedre  édes  felpillantanom, 
Erőm  te  vagy  s  bizalmam  egyedül, 
Míg  szemem  megtörik  s  szivem  kihűl, 
Osztályom  java  a  szolgálatod, 
Üdvöt,  segélyt  csak  tőled  várhatok. 

Ó  adj  erőt,  hogy  bármint  jő  sora  — 
Tetőled  el  ne  pártoljak  soha ! 
S  ha  rám  zudúl  is  zord  Ítéleted, 
Én  át  nem  hágom  szent  törvényedet. 
Szövetségedhez  hűn  ragaszkodom, 
Hited  világa  az  én  vigaszom. 


FEL  ÜNNEPELNI  .  .  . 


Jel  ünnepelni,  fel  csoportba, 
A  pálma  ágak  ünnepét ! 

Eszrog  gyümölcse,  fűzfa  lombja 
Friss  illatát  terjeszsze  szét. 

Dicsérjük,  zengjük  háladalban, 

Ki  velünk  járt  a  sivatagban 
S  bolygván  a  pusztán  fel-alá 
Zord  rémeit  eloszlatá. 

Sátrakban  élve  bolygó  népe, 
Hűségesen  velünk  lakptt, 

Vad  népcsordák  ellen  megvéde 
S  szirtből  forrást  buzogtatott. 

Dicsérjük,  zengjük  háladalban, 

Ki  velünk  járt  a  sivatagban, 
Apáink  örök  istenét, 
Ki  béklyóinkat  törte  szét. 

S  midőn  betelt  az  évek  száma, 
Szólott  az  úr :  Most  ne  tovább  ! 

Le  saruiról  kiki  rázza 
A  hosszú  vándorút  porát. 

Dicsérjük,  zengjük  háladalban. 

Ki  velünk  járt  békén  és  hadban 
S  kiczövekelte  tűzhelyünk, 
Hogy  végre,  végre  hon  legyünk. 


6f 

Sáronnak  völgye,  Hebron  tája 
Olajt  termett,  rózsát  nevelt ; 

Olajt  a  király  homlokára, 
Rózsát  diszitni  a  kehelyt. 

Dicsérjük,  zengjük  háladalban, 

Ki  örök  tavasz  áramlatban 
Füröszti  a  dús  keletet, 
A  honnan  minden  fény  ered. 

Szólott  hozzánk  próféták  nyelvén 

S  felajzá  hárfánk  húrjait 
És  a  szó  gyors  szárnyakra  kelvén, 

Sok  büszke  diadalra  vitt. 
Dicsérjük,  zengjük  háladalban, 
Ki  ott  volt  minden  diadalban 

S  velünk  ma  is,  mindig  velünk : 

Ma  dalunk  —  holnap  fegyverünk! 

Kiss  József:   Ünnepnapok.  $ 

A  FRIGYLÁDA  ELŐTT. 


X5  midőn  frigyládád  vesztegelt, 
Prófétád  megadván  a  jelt. 

Szavát  igy  emeli : 
Nyugalmat  adj,  uram  nekik, 
Pihenjenek  százezreid, 

Izrael  törzsei. 

Pihenjetek,  pihenjetek ! 
Ti  meg  nem  számlált  ezerek, 
Az  úr  árnyéka  véd  ; 

Az  élet  büszke  fúja  ö, 
S  alatta  édes  pihenő 
Várja  minden  hivét. 

Zárulj  be,  zárulj  szent  kapu  ! 
A  mennyei  fogan  tat  u 

Örök  törvény  megett ; 
Keblünkkel  fedünk,  őrizünk, 
Szivünk  vérén  védelmezünk, 

Ó  ige,  tégedet ! 

A  TÖRVÉNY  ÖRÖME. 


¥ 


örvényed,  magas  isten! 
Féltett  kincsünk  nékünk, 
Apáról  rira  szálló 
Drága  örökségünk. 
Mint  égboltod  végetlen 
És  földtekéd  szilárd  : 
Azonképen  törvényed, 
Mely  száz  próbán  megállt. 

Lobogva  ég  Sinaid, 
Ma  ugy  mint  hajdanán, 
Ég  Izrael  szivében 
És  néped  ajakán. 
Évezredek  homályin 
Nyomasztó  sors  alatt 
Izrael  és  a  törvény 
Egymáshoz  hü  maradt. 

Alleluja  !  Zendüljön 
Kelettől  nyugotig, 
Dicsősége  az  urnák, 
Ki  fényben  lakozik. 
Dicsérje  Dél  és  Észak, 
Az  alkony  és  a  regg  ! 
A  magasság,  a  mélység, 
Hegyek  és  tengerek! .  . 

ŐSZI   ESOERT. 


Ny 


slyisd  meg,  uram,  nyisd  meg 
Az  ég  csatornáit, 
A  kimerült  mező 
Őszi  esőt  áhit. 
Őszi  eső  árja 
Mezők  újulása, 
Minden  élő  lélek 
Tápját  tőled  várja  — 
—  Segélj,  uram,  segélj ! 

Zápor  hadd  omoljon, 
Havas  eső  vágjon, 


Vegye  át  uralmát 
A  szél  a  világon  ! 
A  termő  magocskát 
Szállítsad  helyére. 
Ágyazzad  a  földbe. 
Boronáld  el  mélyre  — 

—  Segélj,  uram,  segélj ! 

Vándor  madár  szárnyát 
Edzedd  repülésre 
S  hozd  vissza  tavaszszal 
Elhagyott  fészkére. 
Adj  búvót,  adj  almot 
A  vadnak,  mely  étlen 
Kihúzza  a  telet 
Alomdermedésben. 

—  Segélj,  uram,  segélj ! 

Te  vagy  mindeneknek 
Gondviselő  apja, 
Etelét,  italát 
Mind  tetőled  kapja. 
Az  utolsó  fűszál 
Jóságodra  számít, 
Nyisd  meg  bő  esőre 
Az  ég  csatornáit .  .  . 
—  Segélj,  uram,  segélj ! 


*  '  wt 


KÜRTSZÓ. 


2Tl  bugó  kürt  felharsan, 
Miként  te  rendeled, 
És  hangjai  malasztod 
Hirdetik  szerteszét. 
A  bugó  kürt  rialma 
Dicsének  feltörő, 
Hozzád,  jók  diadalma  ! 
Isten  !  Jósa"  !  Erő  ! 


Te  látsz  az  őshomályba 

Idő  és  tér  előtt, 

S  belátod  az  elrejtett 

Titkozatos  jövőt. 

Te  szabsz  határt  az  évnek 

Te  vég-  s  határtalan: 

Védszárnyaiddal  néped 

Fedezzed,  ó  uram  ! 


Te  írsz  a  sors  könyvébe, 
Megírod,  hogy  mi  vár  : 
Egyikre  üdv  és  élet, 
A  másikra  halál. 
Ó  fordítsd  el  mi  rólunk, 
Ha  balsors  fenyeget, 
O  mennyei  jóvoltunk ! 
Súlyos  végzésedet. 

Jusson,  urunk,  eszedbe 
Az  első  ifjú  láng, 
Midőn  sivár  pusztákra 
Utánad  indulánk. 
Az  égető  homokba 
Sülyedt  lábunk  nyoma, 
S  előttünk  járt  borongva 
Felhődnek  oszlopa. 

Ifjonti  szerelmünkre, 
Mit  igéd  emleget, 
Fordítsd  felénk  a  béke 
Szent  zálogát :  kegyed. 
Légy  közel  ma  imánkhoz, 
Ó  urunk,  légy  közel, 
Midőn  Izrael  áldoz 
Fohászszal,  könyivel. 


TULKOK    KÖVÉRJÉT 


lulkok  kövérjét,  tömjént,  mirrhát 
Nem  adhatunk  mint  hajdanán, 
Mikor  oltárod  épségben  állt, 
A  szent  hegy  büszke  oldalán. 
Ajkunk  fohászát  vihetjük  csak, 
Ó  isten,  szent  szined  elé, 
Legyen  illatja  te  előtted 
Oly  kedves,  mint  a  fűszeré. 


Ki  megérted  a  rezgő  ajkat, 
Még  mielőtt  egy  hangot  ád, 
A  tiprott  féreg  vergődését, 
A  beteg  gyermek  sóhaját 
Olvass  szivünkben,  magas  isten  ! 
S  cselekedj  jóságod  szerint, 
Mert  te  tudod  csak  hogy  mi  válik 
Üdvünkre  ott,  üdvünkre  itt ! 

Imádunk  téged  bizodalmunk 
Hatalmas,  büszke  oszlopa, 
Ki  negyedizig  torolsz  vétket, 
De  jót  nem  felejtesz  soha! 
Imádunk,  áldunk  mindörökké, 
Szivünk  repesve  száll  feléd, 
Emeld  magadhoz,  égi  jóság, 
Legyen  az  osztatlan  tiéd  ! .  .  . 


ALKONY. 


öa  áldozóba  éltünk  napja 
S  vérünk  lassúbb  ütemre  lejt, 
Erőnk  elpártol,  cserbe  hagyva 
S  a  szív  nem  remél,  csak  felejt: 
A  bágyadt,  félelmes  napokban, 
Melyeknek  súlya,  kínja  nagy, 
Midőn  áhitunk  egyre  jobban  : 
Ó  isten,  isten,  el  ne  hagyj ! 

El  ne  taszíts  magadtól  minket, 
Ha  kor  megtört,  fény  elhagyott, 
S  mit  távol  ifjúságunk  hintett, 
Minden  virágunk  elfagyott. 
Ha  száraz  kóró  lett  a  képünk 
S  vad  csörtető  szél  fenyeget, 
Maradj  velünk,  légy  menedékünk, 
Ó  mindenható  szeretet ! 

Maradj  velünk  —  kísérj  odáig, 
Hol  örök  hajnalod  hasad. 
Hol  a  ki  nyugodalmat  áhit. 
Megpihen  védszárnyad  alatt; 
A  hol  jutalmát  megtalálja 
A  küzdő  és  a  szenvedő. 
És  megszűnik  a  lét  viszálya, 
Ha  ránk  borult  a  szemfedő. 

Kiss  József:  Ünnepnapok.  6 

HOZZÁD  FOHÁSZKODOM. 


Gabiről. 


-ttozzád  fohászkodom  későn,  korán, 
Ha  kél  a  nap  és  hogyha  alkonyul, 
Sóvár  lélekkel  mint  koldus  szegény, 
Ki  kapu  alján  várva  megvonul. 
A  nagy  mindenség  szűk  neked,  uram 
S  választod  szivem  a  te  trónodul. 


8) 

Szivemben  élsz  és  úgy  epeszt  a  vágy, 
Hogy  ne  maradj  te  elmondatlanul  I 
Azért  dalom  magasztal  szüntelen, 
Mig  éltetsz  és  rám  éjed  nem  borul. 


(.* 


AZ    ITELET. 


IJün  és  nyomor,  miként  mocsár  iszapja 
A  mélybe  von  —  ah,  lelkünk  elmerül, 
Hogyha  a  süllyedőt  ki  nem  ragadja 
Irgalmad,  elvész  menthetetlenül. 

Ez  a  vezeklés,  bűnhődés  nagy  napja ! 
Ez  az  ítélet !  —  kürtje  harsogat .  .  . 
A  mérleg  billen  .  .  .  égnek,  földnek  atyja! 
O  nyiss  számunkra  menekvő  utat. 

Ne  minket  nézz,  bűnökbe  merült  népet, 
Magad  tekintsd,  ó  örök  irgalom  !  — 
Vagy  tedd,  ó  tedd  az  egy-két  igaz  végett 
S  mentsd  fel,  bocsásd  a  bűnöst  szabadon. 

Mienk  az  önvád  mardosó  fulánkja, 
Tied  a  véghetetlen  kegyelem  ; 
Mi  a  sötétség  —  te  az  égbolt  lángja, 
Ó  ragyogj  nekünk  véges-végtelen  ! 


Ábrahám  sírja 

TE  VAGY  AZ  IGAZSÁG!.  . 


le  vagy  az  igazság, 
A  törvény,  az  ítélet ! 
Hol  az  a  vakmerő, 
Ki  pörbe  szálljon  véled? 
Hol  az  a  halandó, 
Ki  utaid  fürkészsze, 
Es  hol  az  az  elme, 
Ki  felfogna  egészen  ? 

Töredelmes  ajkkal, 
Keresem  ím  orczádat, 
Töredelmes  szívből 
Fohászim  hozzád  szállnak. 
Köríveimmel  hívlak, 
Sok  síirü  sóhajtással, 
Estétől  estélig 
Sok  gyakori  sírással. 

Mert  rám  sokasodott 
Nagy  bűneimnek  terhe, 
iMint  hamvadó  házat 
Ha  elborít  a  pernye, 
Ha  zörög  a  haraszt 
Én  remegek  és  félek, 
Rettegem  a  távolt 
És  jaj !  a  közelséget. 


ó  te  nagy,  hatalmas, 
Te  mindütt  jelenvaló* ! 
Tisztítsd  meg  lelkemet, 

I  (egy  legyen  miként  a  hó, 
Mint  havasok  orma 
A  hajnali  sugárban, 
Mint  almafa  virága 
Tavaszi  pompában. 

Uram,  uram  !  szánj  meg, 
Tekints  rám  elzüllöttre, 
A  béke  oly  távol 
És  közel  a  sír  gödre ; 
De  kihez  te  hajolsz 
Kegyed  örök  egéből, 
Többé  az  nem  retteg 
Se  sír  —  se  sötétségtől. 

IRGALMAD  SZOMJAZOM. 


-Lihegve  mint  az  üldözött  vad 
Elepedek  ím  szomjason, 
És  térdeim  már  roskadoznak, 
Ah,  hova,  merre?  nem  tudom. 
Sarkamban  bűneim  falkája, 
Uszítva  hajt,  kerget  halálra, 
Elernyedt  szóm  neved  kiáltja : 
—  Uram,  irgalmad  szomjazom 

Éhszomjtól  elgyötörve  testem, 
Lelkem  magam  marczangolotn ; 

Ki  támogat,  hogy  el  ne  essem, 
Ki  enyhíti  a  nyomorom?  - 
Leszáll  az  alkony  ködös  árnya, 
Ah,  kimerült  a  tépett  gálya, 
Fáradtan  libben  vitorlája  . . . 
Uram,  irgalmad  szomjazom! 

Te  vagy  az  üde  tiszta  forrás, 
Te  enyhíthetsz  csak  szomjamon, 
És  távol  tőled  a  megtorlás, 
Mert  magad  vagy  az  irgalom. 
Levedlik  a  bűn  sötét  hámja 
A  lélekről,  mely  szánja-bánja; 
Lelkem  üdvét  csak  tőled  várja, 
- —  Uram,  irgalmad  szomjazom. 

ESTETOL    ESTELIG. 

Ibn  Giat.  (xi.  század.) 


l/esi  a  galamb  —  hogy  tűnik  a  nap  — 
Istennek  árnyát  sóvárogva  este, 
Ki-kitekint,  minden  oly  hallgatag, 
S  választja  fészkűi  isten  házát  este. 
Fel-felsohajt :  Mily  lassan  múl  a  nap, 
Ó  szabadulnék  s  lenne  újra  este  ! 
Áraszd,  ó  isten,  ránk  malasztodat 
S  pazar  kezekkel  adj  nekünk  ma  este. 


JUttJ 

Lásd  gyermekid,  megtörve  állanak 
Kora  hajnaltól,  míg  leszáll  az  este  — 
Könyörülj,  uram  !  Hanyatlik  a  nap 
És  bontogatja  árnyit  már  az  este. 


HALOTTAK   ÜDVÉÉRT. 


JMyugaszlald  haló  poraikban 
Kedveseinket  sír  ölén, 
Kiknek  szerelme  felénk  csillan, 
És  áttör  a  nagy  éj  ködén. 
Emlékük  áldott  minekünk, 
Nyugasztald  őket,  istenünk. 

Egész  Izrael  könyje  csordul 
S  fohásza  morajlik,  feléd, 
Por  a  porért  kiált  a  porbul, 
Hogy  védd  meg  a  föld  gyermekét. 
Adj  jóvoltodban,  istenünk, 
Nyugtot  nekik  —  vigaszt  nekünk. 

Nyugasztald  haló  poraikban, 
Kiknek  pályája  megszakadt, 
Akik  pihennek  siratatlan 
Idegen  messze  hant  alatt. 
Kiket  futó  homok  temet, 
Vagy  mélység,  örvény,  tengerek. 

Egész  Izrael  könyje  csordul 
S  fohásza  morajlik  feléd, 
Por  a  porért  kiált  a  porbul 

Hogy  védd  meg  a  föld  gyermeket : 
Legyen  bárhol  a  fekhelyük, 
Te  ott  vagy,  isten,  mindenütt ! 

örök  irgalomnak  atyja ! 
Ur  élet  és  halál  felett ! 
Kinek  kegyelme  elriasztja 
A  siron-tuli  rémeket, 
Halálos  árnyék  oszlatója ! 
Segits,  ha  kondul  a  végóra. 

Es  akik  immár  tul  a  réven, 
Födözze  szárnyad  csöndesen, 
Füröszszed  örök  derűjében 


Üdvösségednek,  istenem ! 
Azok  nevében  kérünk  téged, 
Kik  hitedért  elvérezének. 

Sasnál  merészbbek,  oroszlánnal 
Bátorságban  vetekedők : 
Ó  jaj !  Ki  az,  a  ki  megállhat 
Szined  előtt,  hogyha  nem  ők? 
A  vértanúk  nevében  kérünk, 
A  sirban  is  oltalmazd  vérünk. 

Kik  lelkeinkkel  összeforrva, 
Mint  Dávid  volt  és  Jonathán 
És  frigyünket  összetiporta 
A  te  végzésed,  ó  atyám  ! 
Pihentesd  csontjaikat  lágyan, 
Míg  felköltöd,  a  siri  ágyban  ! 

TEMETÉSI   KAR. 


le  állsz  fölötte  a  mélységnek, 
Melyet  halandó  meg  nem  mérhet, 
Birája  te  a  mindenségnek  ! 


Igaz  bíró,  ki  jót  kiszemel, 
Ki  öl  és  éltet,  sújt  és  emel 
Kimondhatatlan  kegyelmivel. 

Tiéd  a  halál  és  az  élet, 

Ki  merne  pörbe  szállni  véled, 

Midőn  megzendül  az  ítélet? 

Te  vagy  az  örök  változatlan 
A  bomló,  tűnő  változatban, 
Hol  számomra  üdv  s  kárhozat  van. 


Te  vagy  az  örök  fel  nem  bomló ! 
És  én?  és  éltem?  —  Por,  elomló, 
Gomolygó  füsthöz  oly  hasonló. 

Füsthöz,  ködhöz,  mik  tova  szállnak, 
Aszú  fűhöz,  mit  lekaszálnak, 
Virághoz,  melynek  töve  szárad. 

Ha  vén,  ha  ifjú,  agg  vagy  gyermek  ; 
Ha  nyomorék  és  ha  megtermett; 
Kit  kunyhó  rejt  vagy  fényes  termek: 

Te  sorra,  rendre,  mind  beinted  ;  — 

Apáinkhoz  begyüjtesz  minket, 

S  hozzánk  majd  egykor  gyermekinket ! 

SIÓN. 

Jehuda  Halévi  elégiája,  (xn.  század.) 

jNlem  törödöl,  ó  Sión,  mi  vélünk 
Kik  száműzve,  raboskodva  élünk? 
Sírva  köszönt  a  te  elzüllt  néped 
A  nagy  világ  négy  tájáról  téged. 

Szíjra  fűzött,  nyomorult  rabszolgák 
Köszöntése  nem  jut-e  el  hozzád? 
Hull  a  könyük,  mint  Hermon  harmatja, 
Szemük  érted,  utánad  hullatja. 

Sorsukon  ha  úgy  el-eltünődöm, 
Panaszommal  az  éjét  betöltöm  ; 
Messze  hangzik  siró  zokogása, 
S  rémesen  mint  bagoly  huhogása. 

De  ha  azzal  hiteget  az  álom, 
Hogy  a  rabság  végét  még  meglátom  : 
Ugy  felujong  szivem,  ez  az  árva, 
Miként  lantos  kezében  a  hárfa. 

Beth-él  felé  sóvárog  epedve, 
Hogy  panaszát  ottan  elrebegje, 
Hol  angyalok  földön  jártak-keltek 
Es  martyrok  hős  halált  szenvedtek. 

Lágyan  ömlött  el  ott  isten  fénye, 
Utat  nyitva  trónja  közelébe, 
Nap,  hold,  csillag  számba  sem  jövének 
Maga  isten  világított  néked  ! 

Ott  szeretnék  merülni  fohászba, 
A  hol  lelke  látnokit  megszállta ; 

Jaj,  hogy  trónján,  mely  állt  oly  magosban, 
Aljas  szolga  terpeszkedik  mostan. 

Be  szeretnék  elzarándokolni, 
Hajléktalan  messze  vándorolni ! 
Hej,  ha  szivem  szárnyakra  kelhetne  ! 
Ha  romjaid  felett  lebeghetne  ! 

Be  szeretnék  arczczal  leborulni, 
Szent  földeden,  Sión,  porba  hullni, 
És  csókolni,  lelkem  mámorába, 
Minden  rögöd,  mely  nekem  oly  drága; 

Hebron  tájin  meghatva  megállni, 
A  nagy  ősök  sirján  sírdogálni ; 
Tetőiden  legelészni  szemmel, 
Hol  két  fényes  lángod  enyészett  el : 

Messze  fénylő  páros  csillag  lángja. 

Prófétád  és  főpapod  világa !  — 

A  levegőd  gyógyít  vándor  fecskét, 

S  mirrha,  nárdus  minden  porszemecskéd ! 

Folyóidnak  locsogó  lágy  árja 
Édes  mint  a  színméz  a  kaptárba' ; 
Rongyosan  is,  mezítláb  is,  mennék, 
Omladékid  bolyongója  lennék. 

Hol  Cherubok  szárnya  felvillámlott, 
S  frigyládádra  égi  had  vigyázott : 
Hajam  diszét  szálankint  kitépve 
Odadobnám  a  romtörmelékbe 

S  átkot  szórnék,  rémeset  a  korra, 
Mely  szentjeid  fertőbe  sodorta  !  — 


Hogy  lehessen,  látva  téged  rabnak, 
Étel-ital  ízes  ajakamnak?  — 

És  jóleső  szememnek  a  drága, 
Az  éltető  nap  enyhe  sugara, 
Mikor  látom,  hogy  a  tested  préda 
És  sasaid  hollók  martaléka  ? 

Csordulásig  a  poharam  telve, 
Keserűség  lakik  a  szivembe, 
Felhajtom  és  üritem  fenékig 
Felidézve  romlásod  emiékit. 

Sajog  szivem,  hosszan  elborogván 
Samária  földönfutó  sorsán, 
Legkeserűbb  mégis,  ha  megszállja 
Jeruzsálem  mélységes  mély  gyásza 


Sión,  szépség  koronája,  éke  ! 
Vágyat  gerjeszt  szépséged  emléke. 
Elszórva  bár,  világgá  elverve, 
Feléd  lángol  fiaid  szerelme. 

Osztályosid,  napod  fenragyogván, 
Siratóid  nagy  romlásod  napján : 
Egytől  egyig  mind  feléd  fordulnak. 
Napkeletnek  arczczal  leborulnak. 

Fogva  tartják  bár  a  messze  tájak, 
Nem  feledt  el  a  te  bolygó  nyájad  ; 
Pálmák  árnyin  fejük  nyugovása 
S  ölelésed  szivük  sovárgása. 

Birodalmak  tűnnek,  múlnak  rendre, 
De  a  tied  fenáll  mindörökre ; 


Székhelyéül  istentől  avatva, 
Boldog,  a  ki  tanyázhat  árnyadba. 

Kik  ápolják  hűn  szivük  reményit, 
Jobb  napjaid  jöttét  még  megérik, 
Jobb  napjaid,  hajnalhasadásod, 
Megújuló  fényes  ifjúságod ! 


K«s  József:  Ünnepnapok. 


CHANUKA. 


Xventélyed  megfertőzve 
És  Sión  feldúlva,  rom  : 
Néztél  a  csüggedökre 
Ó  égi  irgalom  ! 
S  támasztál  hőst, 
Bátor-erŐst, 
Ki  ellenid  legyőzze. 

Mathatias  a  főpap, 

Es  hősi  nemzetsége 
A  durva  vad  erőszak 
Bilincseit  széttépte 
S  füstölt  újra 
—  Alleluja !  — 
Oltárodon  az  áldozat. 

Az  oltárlámpa  égett, 

Csodát  hirdetve  fénye, 
Csodáid,  dicsőséged 
Izrael  létreménye    . 
És  szállva-száll 
Dal  dalra  száll 
Győzelmid  emlékére. 

Ó  libeg-lobogjatok 

Egymás  mellett  szép  sorba, 


Mint  hajnalcsillag  ragyog, 
Mint  tíízrózsák  bokorba. 

Chanukt-Iáng ! 

Van  ki  csatánk 
Végesvégig  harczolja  .  .  . 


Giduou  forrása 

PURIM. 


I^ladott  bennünket 
Kaján  ellenségünk, 
Ezüstér',  aranyér' 
Minden  nemzetségünk; 
De  te,  uram,  isten  ! 
Te  örökké  éber, 
Legyőzted  az  ellent 
Furfangos  cselével 
Saját  fegyverével. 


Koczkát  ők  vétenek 
A  napra,  az  éjre, 

Melyen  eleinket 
Hányatnák  kardélre; 
De  te,  uram,  isten  ! 
ínségünket  látva, 
Támasztottál  segélyt 
Nem  remélve,  várva  — 
Legyen  neved  áldva ! 

A  te  neved  áldott, 
A  te  szemed  éber, 
A  te  karod  biztos, 
Czélt  sohase  vét  el  : 
Dicsőséged  zengjük, 
Nevedet  sóhajtjuk, 
Irgalmad  reméljük 
S  fejünket  öledbe 
Bizalommal  hajtjuk. 

A   128.  ZSOLTÁR. 


Uvé  az  üdv,  a  pályabér, 
Az  enyhe,  édes  öntudat, 
Ki  utlan,  tüskés  bár  a  tér, 
Isten  nevével  tör  utat. 
Vele  az  ég  oltalma  van, 
Lépte  nyomán  áldás  fogan. 

Kies  hajléka  hü  tanya, 
Neje  mint  termo  dús  borág 
Oly  üde  és  oly  szapora 

És  roskadozó  asztalát 

Víg  gyennekraj,  melynek  örül. 

Olajfaként  veszi  körül. 

S  ha  dér  megszállja  fürtéit, 
Térdein  ringat  unokát 
S  az  őszi  fényben  élvezi 
A  tavasz  üde  mosolyát, 
És  alkonya  is  enyhe  még ; 
Kegyeltjét  így  áldja  az  ég  ! 

J^des  örömre, 
Kéjre,  gyönyörre, 
Alkotál  férfit, 
Alkotál  asszonyt, 
Páros  szerelemre ! 
Hasonmásodra 
Alkottad  őket 
S  fűzöd  kötéssel 
A  szeretöket  — 

Szívet  a  szívhoz, 
Kezet  a  kézbe, 
Ó  add  áldásod 
A  szent  kötésre! 

Tűzhelyeinkre 
Béke  leszálljon, 
Béke  hegy-völgyön, 
Sikon,  lapályon. 
És  kapuinkban 
Hallassék  szózat: 
Felujongása 
Víg  toborzónak. 
Vőlegény,  ara 
Mámora,  láza 
Fessen  szivárványt 
Mindenik  házra ; 

El  sohse  fogyjon, 
De  sokasodjon 
Vőlegény,  menyasszony 
Juda  pitvarába' ! 

